เรื่องร้องเรียน: พบรถมอเตอร์ไซค์จอดรถบนทางเท้าจำนวนมากหน้าโครงการก่อสร้าง The Crest Park Residences ฝั่งตรงข้ามสวนสมเด็จย่า 84 คาดว่าคนที่นำมาจอดเป็นคนงานก่อสร้างของโครงการ โดยหนึ่งในคนที่มาจอดเป็น รปภ.ของโครงการจอดเองด้วย อยากให้มีการตักเตือนโครงการไม่ให้มีการนำมอเตอร์ไซค์มาจอดบนทางเท้า เพราะเป็นการสร้างความลำบากให้คนใช้ทางเท้าในบริเวณนี้
การดำเนินการของเจ้าหน้าที่: เจ้าหน้าที่เทศกิจได้ตรวจสอบบริเวณ หน้าโครงการก่อสร้าง The Crest Park Residences สอบถามทราบว่าบริเวณดังกล่าวมีการจอดรถบนทางเท้าเป็นประจำ และจำนวนมาก ส่วนใหญ่เป็นคนงานและพนักงานของทางโครงการ เจ้าหน้าที่เทศกิจได้ว่ากล่าวตักเตือน และประชาสัมพันธ์กับทางโครงการมิให้มีการจอดรถบนทางเท้าบริเวณดังกล่าว เนื่องจากสร้างความเดือดร้อนต่อประชาชนผู้ใช้ทางเท้าในการสัญจร และได้แจ้งให้ทางโครงการกำชับพนักงาน และบุคคลภายนอกมิให้จอดรถบริเวณดังกล่าว หากฝ่าฝืน เจ้าหน้าที่เทศกิจจะดำเนินการจับปรับในอัตราอย่างสูงต่อไป ทั้งนี้ เจ้าหน้าที่เทศกิจจะตรวจตรา กวดขัน บริเวณดังกล่าวอย่างต่อเนื่องและเข้มข้นต่อไป ขอขอบพระคุณสำหรับการแจ้งข้อมูลนะคะ 🙏🏻🙏🏻🥰
ความเห็นของผู้แจ้ง: อยากให้กลับมาตรวจสอบในวันทำงานอีกทีครับ เพราะวันนี้เป็นวันหยุด อาจไม่มีคนมาทำงาน
พื้นที่: แขวงจอมพล เขตจตุจักร กรุงเทพมหานคร